Пасля смерці бацькі, у 1454 годзе старэйшы сын Алелькі Сімяон І Аляксандравіч (1420–1470) замест яго адправіўся ў Кіеў, а гаспадаром аб'яднанай Случчыны стаў малодшы Міхаіл Аляксандравіч (1425–1481). Хутчэй за ўсё, што ён добра ўладкаваўся ў Капылі, таму княжацкая сям"я не пакінула яго дзеля Слуцка. З Капыля ў Слуцк, ужо пасля смерці Міхаіла, пераехаў яго сын Сімяон II Алелькавіч (1460–1505) і вельмі добра ўмацаваў слуцкі дзядзінец, ператварыўшы яго ў непрыступную крэпасць, якая на пачатку XVI стагоддзя вытрымала неаднаразовыя напады ворагаў. Аб"яднаная ж Случчына з цэнтрам у Капылі да пераезду Алелькавічаў у Слуц, называлася Капыльска-Слуцкім княствам.